Ο **Ιούλιος Βασιανός**, λατιν.: Julius Bassianus (γενν. β' ήμισυ 2ου αι. - 217) ήταν ένας Άραβας  αρχιερέας του Ελαγάβαλου στον *Ναό του Ήλιου* στην Έμεσα της Συρίας, όπου αυτή η ηλιακή θεότητα λατρευόταν σε σχήμα μαύρης πέτρας (*βαίτυλου* = κωνικού μετεωρίτη). Το όνομα Ελαγάβαλος προέρχεται από το *Ilāh* (μία σημιτική λέξη για τον «θεό») και το *gabal* (μία αραβική λέξη για το «βουνό»),    δηλ. «ο θεός του βουνού», η Εμεσηνή έκφραση για τη θεότητα.

Βιογραφία
---------

Ο Βασιανός ήταν μέλος της βασιλικής οικογένειας της Έμεσας (σύγχρονη Χομς),  που ήταν μέρος της αραβικής αριστοκρατίας σε αυτό το *πελατειακό* (υποτελές) βασίλειο της Ρωμαϊκής Αυτοκρατορίας. Η αρχή της ιεροσύνης του είναι άγνωστη, αλλά το 187 ήταν αρχιερέας στην Έμεσα. Ο Bασιανός ήταν γιος ενός Ιουλίου και εκ πατρός θείος του ήταν ο Ιούλιος Αγρίππας,  που υπηρέτησε ως Primipilaris (πρώην κορυφαίος centurion, εκατόνταρχος). 

Ο μελλοντικός Αυτοκράτορας Λεύκιος Σεπτίμιος Σεβήρος είχε επισκεφθεί την Έμεσα, με βάση ένα πολλά υποσχόμενο ωροσκόπιο ότι θα βρει τη μελλοντική του σύζυγο στη Συρία. Ο Ι. Bασιανός γνώρισε στον Σεβήρο στις δύο κόρες του. Η σύζυγος τού Bασιανού είναι άγνωστη. Η μεγαλύτερη κόρη του Ιουλία Mαίσα ήταν παντρεμένη με έναν Σύριο ευγενή, τον Ιούλιο Άβιτο Aλεξιανό και είχε δύο κόρες: την Ιουλία Σοαιμιάδα Βασιανή και την Ιουλία Aβίτα Μαμαία. Η μικρότερη όμως κόρη του Ιουλία Δόμνα δεν ήταν παντρεμένη· ο Σεβήρος και η Δόμνα παντρεύτηκαν πολύ αργότερα. Η Ι. Δόμνα έκανε στον Σεβήρο δύο γιους, τον Λεύκιο Σεπτίμιο Βασιανό Καρακάλλα (4 Απριλίου 188 - 8 Απριλίου 217) και τον Πόπλιο Σεπτίμιο Γέτα (7 Μαρτίου 189 - 19 Δεκεμβρίου 211). Ο Καρακάλλας και ο Γέτας θα γίνουν μελλοντικοί Ρωμαίοι Αυτοκράτορες και κληρονόμοι του πατέρα τους. Μετά το τέλος του Καρακάλλα, Αυτοκράτορας έγινε ο εγγονός της Ι. Μαίσας, ο Ελαγάβαλος, στον οποίο αυτή επέβαλε να υιοθετήσει έναν άλλον εγγονό της, τον γιο της Ι. Αβίτας Μαμαίας, που πήρε το όνομα Αλέξανδρος Σεβήρος και τελικά έγινε και ο ίδιος Αυτοκράτορας. Ο Ι. Βασιανός είναι πιθανός απόγονος του Γαΐου Ιουλίου Αλεξίου.

Οικογένεια
----------

Η Ι. Δόμνα έκανε στον Σεβήρο δύο γιους, τον Λεύκιο Σεπτίμιο Βασιανό Καρακάλλα (4 Απριλίου 188 - 8 Απριλίου 217) και τον Πόπλιο Σεπτίμιο Γέτα (7 Μαρτίου 189 - 19 Δεκεμβρίου 211).

Δείτε επίσης
------------

* Δυναστεία των Σεβήρων
* Δυναστεία Emesan
* Τζούλια Ντόμνα
* Ελαγάβαλος (θεότητα)

Βιβλιογραφικές αναφορές
-----------------------

1. ↑  Ανακτήθηκε στις 27  Νοεμβρίου 2018.
2. ↑  Ivan Greaves: «Юлии сирийские» (Ρωσικά)
3. ↑  Shahid, Irfan (1984). *Rome and The Arabs: A Prolegomenon to the Study of Byzantium and the Arabs*. Washington, D.C.: Dumbarton Oaks Research Library and Collection. ISBN 0-88402-115-7.
4. ↑  Ball, Rome in the East: The Transformation of an Empire, Routledge, p.37
5. ↑  English-Arabic dictionary translation for "God" with transliteration of the Arabic equivalent: "elah":
6. ↑  English-Arabic dictionary translation for "mountain" with transliteration of the Arabic equivalent: "gabal":
7. ↑  Lenormant, Francois (1881). «Sol Elagabalus». *Revue de l'Histoire des Religions* **3**: 310.
8. ↑  name="Birley, p.223-4"
9. ↑  Birley, *Septimius Severus: The African Emperor*, p.217, 223-4
10. ↑  Levick, *Julia Domna: Syrian Empress*, p.18

Πηγές
-----

* Birley, A.R. (2002). *Septimius Severus: The African Emperor*. Routledge.
* Levick, B. (2007). *Julia Domna: Syrian Empress*. Routledge.

Εξωτερικοί σύνδεσμοι
--------------------

* Cleopatra Selene της Μαυριτανίας, Αρχείο Διαδικτύου
* Αρχειοθετήθηκε 2014-11-22 στο Wayback Machine.
* 
* Αρχειοθετήθηκε 2014-12-03 στο Wayback Machine.
*